open-index/open-wikipedia-markdown huggingface dataset:
Paleodictiópteros

A dos **paleodictiópteros** (*Palaeodictyoptera*) é unha orde extinta de insectos primitivos paleópteros do Paleozoico.

## Características 
[200px|miniatura|esquerda|Recreación de *[Mazothairos*.]]
De tamaño de mediano a moi grande, estaban caracterizados polas súas mandíbulas en forma de bico, as ás anteriores e posteriores similares, e un par adicional de aletas (lóbulos paranotais) no protórax, diante do primeiro par de ás. A venación das ás era frecuentemente moi marcada, e incluso poden observarse os seus padróns de coloración. Algunhas especies alcanzaron grandes tamaños, como é o caso de *Mazothairos*, cunha envergadura de 55 cm.

*Palaeodictyoptera* non é un clado, senón unha agrupación parafilética basal dos paleodictiopteroideos, que deron orixe a outras ordes de insectos. 

Viviron entre o Carbonífero Medio (Silúrico Tardío) e o Permiano Tardío.

## Notas 
## Véxase tamén 
### Bibliografía 
* Carpenter, Frank. M. (1992): "Superclass Hexapoda. Volume 3 of Part R, Arthropoda 4" en *Treatise on Invertebrate Paleontology*, Boulder, Colorado: Geological Society of America.
* 
* 

### Ligazóns externas 
* Paleodictyoptera  no Proxecto *The Tree of Life*.
Nomadland (filme)

***Nomadland*** é un filme estadounidense escrito e dirixido por Chloé Zhao. Baséase no libro *Nomadland: Surviving America in the Twenty-First Century* escrito por Jessica Bruder, e narra a historia dunha muller que abandona a súa poboación para emprender unha viaxe polo oeste dos Estados Unidos. Está protagonizado por Frances McDormand, David Strathairn e os nómades reais Linda May, Swankie e Bob Wells interpretando versións ficticias deles mesmos. Foi estreado o 11 de setembro de 2020 no Festival Internacional de Cinema de Venecia, onde gañou o León de Ouro.

*Nomadland* recibiu a aclamación por parte da crítica especializada, que eloxiou a dirección, a fotografía e as interpretacións, especialmente a de McDormand. Foi candidata a seis premios Óscar en 2021, dos que gañou tres, ao mellor filme, á mellor dirección e á mellor actriz. Tamén recibiu dous Globos de Ouro (mellor filme dramático e mellor dirección), catro Critics' Choice Awards, catro Independent Spirit e catro BAFTA.

## Argumento 
No poboado de Empire (Nevada), en 2011, Fern perde o seu emprego despois do peche dunha fábrica de materiais de construción onde traballou durante anos xunto co seu marido, que faleceu hai pouco. Fern decide vender a maioría das súas pertenzas e comprar unha furgoneta para vivir e viaxar polos Estados Unidos na procura de traballo como nómade contemporánea.

## Elenco 
* Frances McDormand como Fern
* David Strathairn como David
* Linda May como Linda
* Charlene Swankie como Swankie
* Bob Wells como Bob
* Peter Spears como Peter

## Notas 
## Véxase tamén 
### Ligazóns externas 
* Páxina oficial
* Script
Paleodictiopteroideos

A dos **paleodictiopteroideos** (*Palaeodictyopteroidea* ou *Paleodictyopterida*) é unha superorde extinta de insectos do paleozoico.

Algúns autores chámana **dictioneurideos** (*Dictyoneuridea*).

## Características 
Caracterizábanse polas súas mandíbulas en forma de bico, con pezas bucais únicas compostas por 5 estiletes. Representan os primeiros herbívoros terrestres importantes e o primeiro grupo importante de insectos herbívoros. Apareceron durante o Carbonífero Medio e continuaron até o Permiano Tardío. 

Este grupo, grande e diverso, inclúe o 50 % de todos os insectos paleozoicos coñecidos. As ninfas dos paleodictiopteroideos posuían almofadas móbiles, e parece que estes insectos eran capaces de realizaren voos sinxelos.

## Notas 
## Véxase tamén 
### Bibliografía 
* Grimaldi, David & Engel, Michael S. (2005): *Evolution of the Insects*. Cambridge University Press. ISBN 978-0-5218-2149-0.
* Rasnitsyn, A. P. & Quicke, D. L. J. (2002): *History of Insects*. Kluwer Academic Publishers ISBN 978-1-4020-0026-3.
*

### Ligazóns externas 
* Paleodictyopteroidea  no Proxecto *The Tree of Life*.
* Nina Sinitshenkova (2002): Palaeodictyopteroidea.
Mary Agnes Chase

**Mary Agnes Meara Chase,** nada no  Condado de Iroquois (Illinois) o 29 de abril de 1869 e finada en Bethesda, 24 de setembro de 1963 foi unha botánica estadounidense que traballou para o Departamento de Agricultura dos Estados Unidos e o Instituto Smithsoniano. Está considerada como a maior experta en gramíneas. Tamén é coñecida polo seu traballo co movemento  sufraxista en Estados Unidos.

## Traxectoria 
Mary Agnes creceu en Chicago. A súa nai era unha obreira industrial e o seu pai un ferreiro que traballaba nos ferrocarrís e que morreu cando Agnes tiña só 2 anos. Asistiu á escola primaria e pronto empezou a traballar para axudar á súa familia, pero no seu tempo libre gustáballe estudar botánica. Coa morte do seu marido e ao non poder manterse, mudouse coa súa cuñada, cuxo fillo a animou a seguir a carreira de botánica.]]
Facía debuxos de plantas e o diñeiro que obtiña utilizábao para pagar algunhas clases de botánica na Universidade de Chicago e no Instituto Lewis. Por esta época, tamén traballou co reverendo Ellsworth e o botánico Jerome  Hill, para quen realizou algunhas ilustracións botánicas.

Dous anos máis tarde, entrou no Departamento de Agricultura dos Estados Unidos como ilustradora botánica, pasando a ser asistente científica de  agrostoloxía en 1907, logo botánica asistente en 1923 e botánica asociada en 1925, todo iso baixo a supervisión do botánico Albert  Spear Hitchcock.

### Movemento Sufraxista 
Por ser muller, Mary Agnes enfrontouse aos prexuízos na ciencia, sendo excluída das expedicións a Panamá en 1911 e 1912 porque os patrocinadores temían que a presenza dunha muller puidese distraer aos homes. Durante a Segunda guerra mundial,  Mary  Agnes marchou xunto a Alice Paul, sufraxista e activista dos dereitos civís, e foi detida en varias ocasións. En 1918, foi detida tras facer un piquete fronte á Casa Branca. Negouse a saír baixo fianza e foi detida durante dez días, nos que fixo unha folga de fame e foi alimentada á forza por unha sonda nasogástrica.

## Premios e recoñecementos 
* 1956, Certificado de Mérito da Botanical Society of America
* 1958, Doutora Honoris Causa da Universidade de Illinois

## Notas 
## Véxase tamén 
### Bibliografía 
* 
*Henson, Pamela M. (2002). *Invading Arcadia:Women scientists in the field in Latin America, 1900-1950.* The Americas. 58 (4): 577-600
*
*
*
*Ignotofsky, Rachel (2017). *Mujeres de ciencia : 50 intrépidas pioneras que cambiaron el mundo* (1ªed.). Madrid. ISBN 978-84-16830-80-0

### Ligazóns externas 
* Mary Meara Chase, destacada botánica y activa feministano blog Mujeres con Ciencia.
Fundido (transición audiovisual)

O **fundido** é un tipo de transición audiovisual pola cal a imaxe e/ou o son van perdendo intensidade até quedar unicamente a cor de fondo que se elixiu (por exemplo fundido a negro cando o *frame* ou fotograma pasa a ser un  totalmente escuro) ou o silencio no caso do fundido de son (*fade* en inglés). Xunto co fundido encadeado (*fondu enchaîné* en francés, xa usado no seu día por Georges Méliès e os irmáns Lumière) é un dos recursos narrativos máis antigos do cine e posteriormente da televisión e da montaxe de cine e a edición de vídeo. Tamén resulta un dos máis sinxelos e máis duradeiros porque só precisa unha fonte e non se albisca a súa desaparición.

## Historia 
Esta transición provén do mundo cinematográfico onde o director ou o montador mandaba a película ao laboratorio indicando a transición que debía realizarse. Este, pola súa banda, entregaba unha nova copia con ela xa incluída. É das máis sinxelas, pero non a que máis (esta posición correspóndelle ao corte, que inicialmente consistía en cortar fisicamente a película).

Até a entrada definitiva da cor, o fundido adoitaba realizarse terminando nunha pantalla branca ou nunha negra, de aí as expresións "fundir a branco", "fundir a negro". Tamén existía e existe a opción inversa, é dicir, "fundir desde branco" ou "fundir desde negro" aínda que a chegada da edición dixital non lineal fixo que todo o proceso fose computerizado, mesmo para os formatos cinematográficos máis grandes e pesados como o 8k, esta opción segue existindo nos programas de edición.

Tras o nacemento da televisión e o sinal electromagnético este recurso narrativo seguiuse empregando, pero nesta ocasión utilizando un dispositivo electrónico: o mesturador de vídeo. Este aparello realizaba a transición inmediatamente, na televisión non existe o proceso de revelado, e tamén creaba outras *cortinillas* cada vez máis sofisticadas. Coa invención dos magnetoscopios na década dos 50s, as posteriores mesas de mesturas foron equipadas con este tipo de dispositivo para crear o efecto, xa non desde unha cámara, senón desde un reprodutor fonte. Pero este recurso, ou mellor dito a súa duración, foi un dos problemas que a edición en dúas salas, unha *online* e outra *offline*, non foi capaz de solucionar porque non se incluía na lista de decisións de edición, aínda que dita lista estivese gravada nun disco magnético. Por tanto había que volvelas crear co consecuente gasto de tempo nunha casa cuxo alugueiro podía resultar moi caro.

Coa edición dixital o recurso non desapareceu e non parece que vaia desaparecer nun futuro próximo polo significado tan rotundo que transmite de chegar a un punto e aparte na narración.

## Notas 
## Véxase tamén 
### Bibliografía 
* 
* 
*
Looking (serie de televisión)

***Looking*** é unha serie de televisión estadounidense para HBO creada por Michael Lannan e producida por David Marshall Grant, Sarah Condon e Andrew Haigh. Está protagonizada por Jonathan Groff, Frankie J. Alvarez, Murray Bartlett, Lauren Weedman, Russell Tovey e Raúl Castillo. A serie trata as experiencias de tres amigos gais que viven en San Francisco.

*Looking* foi gabada polo seu guión, a súa dirección e a interpretación do elenco, así como pola frescura do tratamento da temática LGTB. A pesar das boas críticas, a audiencia foi baixa, polo que se cancelou a serie trala segunda tempada. Porén, HBO creou un episodio especial para pechar a serie. O episodio especial saíu o 23 de xullo de 2016 nos Estados Unidos de América para HBO. En 2019, *The Guardian* cualificou *Looking* como unhas das "100 mellores series de televisión do século XXI".

## Sinopse 
Patrick Murray é un mozo de 29 anos que traballa como deseñador de videoxogos en San Francisco, onde vive cos seus amigos Dom e Agustín. Patrick tende a ser inxenuo e en xeral tivo mala sorte no amor, pero as cousas cambian na súa vida após coñecer a Richie e posteriormente namorar do seu xefe, Kevin. Dom, pola súa parte, persegue o seu soño de abrir o seu propio restaurante co apoio da súa amiga Doris, e a axuda inesperada de Lynn, un empresario de éxito. Agustín ten problemas de convivencia co seu mozo Frank e a súa carreira artística atópase estancada, ao que se lle engade a súa tendencia a tomar drogas. Os tres irán facendo fronte a diferentes obstáculos ao tempo que desenvolven a súa traxectoria profesional e persoal.

## Elenco e personaxes 
### Principais 
* Jonathan Groff como Patrick Murray.
* Frankie J. Alvarez como Agustín Lanuez. 
* Lauren Weedman como Doris, amiga de Dom.
* Russell Tovey como Kevin Matheson, o xefe de Patrick. 
* Raúl Castillo como Ricardo "Richie" Donado Ventura.

### Recorrentes 
* Scott Bakula como Lynn.
* Chris Perfetti como Brady. 
* Bashir Salahuddin como Malik. 

## Tempadas e episodios 

## Notas 
## Véxase tamén 
### Ligazóns externas 
* Páxina web oficial 
*
Florentino Pérez (guerrilleiro)

**Florentino Pérez**, coñecido como **Andaluz**, nado en Andalucía, foi un guerrilleiro antifranquista español.

## Traxectoria 
A mediados de 1944 escapou da colonia penal das Minas de Casaio con Manuel Moreno Casado. Integrouse na Federación de Guerrillas de León-Galicia. En 1945 estaba con Eduardo Pérez Vega, axudante de Mario Morán García na cabeza da II Agrupación na área de Ourense. En 1947 estaba na comarca de Cabreira con Manuel Girón Bazán e o cenetista Marcelino de la Parra Casas. No outono de 1948 logrou pasar a Francia con Eduardo Pérez Vega.

## Notas
Ceroglossus

miniatura|230px|*Ceroglossus buqueti*
miniatura|230px|*Ceroglossus ochsenii*
***Ceroglossus*** é un xénero de insectos coleópteros da suborde dos adéfagos, pertencente á familia dos carábidos, subfamilia dos carabinos e tribo dos carabini.

É o único xénero da subtribo dos **ceroglossina**.  

As súas especies están restrinxidas a Chile e a Arxentina.

## Características 
Son escaravellos de cores metálicas moi intensas e brillantes, estando entre os representantes máis vistosos da familia dos carábidos. De tamaño grande, o pronoto é moito máis estreito que as ás, que son arredondadas e lixeiramente afiadas na parte traseira, con finas raias lonxitudinais.

## Taxonomía 
### Descrición 
O xénero foi descrito en 1848 polo entomólogo francés Antoine Joseph Jean Solier.

### Etimoloxía 
O nome científico *Ceroglossus* está formado pola unión dos elementos do latín científico *cero*- e -*glossus*. O primeiro está tirado do grego antigo κηρός *kērós*, "cera", e o segundo dreiva do grego antigo γλωσσα *glōssa*, "lingua".

### Sinónimos 
Ademais de polo nome actualmente válido, o xénero coñeceuse tamén polos sinónimos:
**Ceraglossus* Motschoulsky, 1855
**Ceroglossa* Desmarest in Chenu, 1851-22
**Ceroglossa* Géhin, 1876

### Especies 
O xénero comprende as seguintes especies:
* *Ceroglossus buqueti* Laporte, 1834
* *Ceroglossus chilensis* Eschscholtz, 1829
* *Ceroglossus darwini* Hope, 1837
* *Ceroglossus guerini* Gehin, 1885
* *Ceroglossus magellanicus* Gehin, 1885
* *Ceroglossus ochsenii* Germain, 1895
* *Ceroglossus speciosus* Gerstaecker, 1858
* *Ceroglossus suturalis* Fabricius, 1775

## Notas 
## Véxase tamén 
### Bibliografía 
* Lorenz, W. (2018): *CarabCat: Global database of ground beetles* (versión outubro de 2017). En: Roskov Y. *et al*. Species 2000 & ITIS Catalogue of Life.
* Heinz, W & Jiroux, E. (2001): "Contribution to knowledge of the genus *Ceroglossus* Solier - IV (Coleoptera, Carabidae)". *Cahiers Magellanes Hors-Serie*, **4**: 1–14.
* Jaffrézic, O. & Rataj, O. (2006): "Contribution to the study of the genus *Ceroglossus* (Coleoptera, Carabidae)". *Cahiers Magellanes Hors-Serie*, **15**: 1–16.

### Outros artigos 
* Carábidos
* Carabinos
* Carabini

### Ligazóns externas 
* *Ceroglossus* Solier, 1848 en BioLib. 
* *Ceroglossus* na EOL.
Antoine Joseph Jean Solier

**Antoine Joseph Jean Solier**, nado o 8 de febreiro de 1792 en Marsella e finado o 27 de novembro de 1851 na mesma cidade, foi un naturalista francés, entomólogo e coleccionista de plantas.

## Traxectoria 
Capitán de enxeñeiros do exército francés, fixo coleccións de coleópteros en Francia, Alxeria e a zona mediterránea, así como nunha expedición a Oceanía. 

Solier traballou na fauna mundial dos escaravellos, escribindo numerosos traballos científicos sobre os coleópteros.

As súas coleccións, importantes especialmente para a familia dos tenebriónidos, están gardadas no Museo Nacional de Historia Natural de Francia.  

Antoine Solier foi membro da *Societé Entomologique de France*.

## Abreviatura en botánica 
A abreviatura **Solier** emprégase para recoñecer a  como autoridade na descrición e taxonomía en botánica. 

## Abreviatura en zooloxía 
A abreviatura **Solier** emprégase para recoñecer a  como autoridade na descrición e taxonomía en zooloxía.

## Notas 
## Véxase tamén
Siddheshwari

***Siddheshwari*** (en ) é un filme documental indio de 1989 dirixido por Mani Kaul. É un retrato cinematográfico de Siddheshwari Devi, unha cantante hindustana de música clásica orixinaria de Benarés, na India. Foi producido pola Films Division of India. O filme foi galardoado co Premio Nacional ó mellor documental dese mesmo ano na India.

Estreouse subtitulado en galego o 20 de abril de 2021, no Centro Galego de Artes da Imaxe (A Coruña).

## Personaxes 
* Mita Vasisht como Siddheshwari
* Muhar Biswas como Siddeshwari de nena
* Ranjana Srivastava como Rajeshwari Devi
* Shravani Mukherjee como Kamala
* Pandit Narayan Misra como Siyaji Maharaj

## Notas 
## Véxase tamén 
### Ligazóns externas 
*
Manuel Moreno

***Manuel Moreno**, médico e político arxentino (1782-1857).
***Manuel Moreno Blanco**, escritor e profesor español (1902-1981).
***Manuel Moreno Casado**, guerrilleiro antifranquista (1913-1945).
***Manuel Moreno Sánchez**, avogado e político mexicano (1908-1993).
Orfeón Brigantino

O **Orfeón Brigantino** foi unha agrupación coral da cidade da Coruña. Foi a sección coral do Liceo Brigantino

O seu fundador, Pascual Veiga,

## Notas
A Pedra da Bouza

Como topónimo **A Pedra da Bouza** pode referirse a:

;En Galiza
***A Pedra da Bouza**, lugar da parroquia de Abanqueiro, no concello de Boiro;
***A Pedra da Bouza**, lugar da parroquia de Ribadetea, no concello de Ponteareas.

## Véxase tamén
### Outros artigos
Lingua andaquí

A **lingua andaquí** (ou **andaki**) é unha lingua indíxena extinta que se falou outrora nas terras altas de Colombia. Foi relacionada coas linguas paez ou barbacoanas, mais non se demostrou conexión algunha con ningunha lingua. Foi a lingua do pobo andaquí de Colombia.

## Contacto lingüístico 
Jolkesky (2016) declarou que existen semellanzas léxicas coa lingua paez, coas linguas chibchas (tamén proposto por Rivet 1924) e coas linguas tinigua-pamigua debido ao contacto.

## Notas 
## Véxase tamén 
### Ligazóns externas 
* O léxico da lingua andaquí (PDF)
Marcial de Torres Adalid

**Marcial de Torres Adalid**, nado na Coruña en 1816 e finado na mesma cidade o 20 de marzo de 1890, foi un pianista e compositor galego, primo do tamén compositor coruñés Marcial del Adalid Gurrea.
## Traxectoria 
Comezou a súa formación musical na súa cidade natal con Antonio Marti, organista da Colexiata de Santa María do Campo, continuándoos en Londres co virtuoso pianista bohemio Ignaz Moscheles. Ao longo da súa vida realizou viaxes por toda Europa, establecendo amizade con músicos como Franz Liszt, Frédéric Chopin ou Gioachino Rossini, e dando concertos na capital británica, Francia, Alemaña, Rusia ou Italia, así como no Palacio Real de Madrid ante a raíña de España Isabel II.

Entre 1856 e 1858 residiu en Lisboa, trasladándose en 1859&nbsp;a Madrid, onde permaneceu ata 1867. En 1868 regresou a Galicia, onde entre 1868 e 1870 residiu en Ourense antes de establecerse definitivamente na súa cidade natal en 1870.

## Notas 
## Véxase tamén 
### Bibliografía 
* 
*
Ana Jesús López Díaz

**Ana Jesús López Díaz**, nada o 25 de xuño de 1965 na Pobra do Brollón, é unha profesora universitaria e investigadora galega.

## Traxectoria 
É licenciada en Física e doutora en Ciencias Físicas pola Universidade de Santiago de Compostela coa tese *Cinética de la reacción y diagrama TTT de curado para el sistema apoxídico diglicidil éter de bisfenol A (DGEBA) y 1,3-Bisaminometilciclohexano*. Profesora Titular da Universidade da Coruña, Escola Politécnica Superior, no Departamento de Enxañaría Naval, área de Enxañaría Mecánica, docencia de Mecánica, Metroloxía e Control de Calidade e Tecnoloxías Emerxenes de Fabricación. Traballa na UDC no Campus de Ferrol.

Colabora co Laboratorio de Aplicacións Industriais do Láser (LAIL): procesos de ablación láser e aplicación á análise e conservación de materiais de interese patrimonial así como á funcionalización, mediante texturizado, de materiais para implantes biomédicos. 

Desde a Oficina para a Igualdade de Xénero da Universidade da Coruña foi a responsable da elaboración do Primeiro Plan de Igualdade (2013-2017) e do Segundo Plan de Igualdade (2019-2023) e do Protocolo para a prevención e actuación fronte ao acoso sexual e acoso por razón de sexo, levando a cabo ademais distintas accións para promover a introdución da perspectiva de xénero na docencia e na investigación. É parte activa na Xornada Universitaria Galega en Xénero das tres universidades públicas galegas.

Socia fundadora en 2015 da Asociación de Mulleres Investigadoras e Tecnólogas en Galicia, AMIT-Gal, nodo galego da asociación AMIT, que preside, e desde o 8-M ten aberto á participación en redes o proxecto "No more Matildas", para a achega de datos sobre galegas na ciencia. Desde 2018, vicepresidenta do Grupo Especializado Mulleres en Física da Real Sociedad Española de Física.

Premio da Real Sociedad Española de Física, modalidade *“Materiales Didácticos de Física”* en “Física+Matemáticas en Acción” 2003.

Colaborou en varios libros colectivos e revistas especializadas en Física e problemas de xénero.

## Publicacións 
* *Metodos experimentales para el laboratorio de Física* (2002). Ferrol: Tórtulo. ISBN 84-8408214-8.
* *Prácticas de Física* (2002). Ferrol: Reprografía Noroeste. ISBN 84-9320-795-0.
* *Violencias de género. Persistencia y nuevas formas* (2019). Catarata. 192 páxs. ISBN 978-84-9097-836-8

### Libros colectivos 
* *II Xornada Universitaria Galega en Xénero* (2014). Universidade da Coruña. ISBN 978-84-9749-599-8.
* *Trazos de xénero no século XXI: III Xornada Universitaria Galega en Xénero, Pontevedra, 5 de xuño 2015* (2015). Universidade de Vigo. ISBN 978-84-8158-694-7.
* *Transformando dende a universidade: V Xornada Universitaria Galega en Xénero, XUGeX* (2017). Universidade de Vigo. ISBN 978-84-8158-766-1.
* *(Re)construíndo o coñecemento: A Coruña, 14 de xuño de 2019* (2019). Universidade de Santiago, Coruña e Vigo. ISBN 978-84-9749-758-9.

## Notas
Pedraza

Como topónimo **Pedraza** pode referirse a:

;En Galiza
***Pedraza**, parroquia do concello de Monterroso;
****Pedraza**, lugar de dita parroquia.

;Fóra de Galiza

;En Castela e León
***Pedraza**, concello da provincia de Segovia;
***Pedraza**, aldea do concello de Tamames, na provincia de Salamanca;
***Pedraza**, localidade do concello de Fuentelsaz de Soria, na provincia de Soria;
***Pedraza de Alba**, concello da provincia de Salamanca;
***Pedraza de Campos**, concello da provincia de Palencia:
****Lagoa de Pedraza**, no dito concello.

;En Colombia
***Pedraza**, concello do departamento de Magdalena.

;En Venezuela
***Pedraza**, concello do estado de Barinas.

Amais, como apelido pode referirse a:

***Cristóbal de Pedraza**, relixioso español;
***Juan Alonso de Pedraza**, dramaturgo español;
***Francisco Bermúdez de Pedraza**, clérigo e escritor español;
***Francisca de Pedraza**, muller española;
***Juan Gregorio Bazán de Pedraza**, político paraguaio;
***Manuela Pedraza**, heroína hispano-arxentina;
***Manuel Gómez Pedraza**, político mexicano;
***José Pedraza Zúñiga**, atleta mexicano;
***Ángel Pedraza**, futbolista español;
***Melitón Pedraza**, empresario arxentino;
***Andrés Pedraza**, aviador arxentino;
***Carlos Pedraza Olguín**, pintor chileno;
***José Ángel Pedraza**, sindicalista arxentino;
***José Pedraza González**, boxeador portorriqueño;
***Jorge Hernando Pedraza**, político colombiano;
***Walter Pedraza**, ciclista colombiano;
***Francisco Pedraza**, futbolista chileno;
***Alfonso Pedraza**, futbolista español;
***Paola Pedraza**, botánica colombiana.

## Véxase tamén
### Outros artigos
***Pedrazas**, lugar da parroquia de Chaveán, no concello de Chandrexa de Queixa;
***O Pedrazón**, lugar da parroquia do Buriz, no concello de Guitiriz.
Linguas malibú

As **linguas malibú** son un grupo lingüístico extinto e pouco estudado composto por linguas que foron faladas ao longo do río Magdalena, en Colombia. Só se conserva algún testemuño de dúas destas linguas, o malibú e o mokaná, polo que se descoñece tanto o número total de linguas como o seu grao de intelixibilidade mutua.

## Clasificación 
Algúns autores relacionan as linguas malibú co chimila. Porén, o chimila clasifícase no presente como unha lingua chibcha. Ademais, Adelaar e Muysken (2004) sinalan que o parentesco entre o chimila e as linguas malibú non ten un apoio documental sólido, nin tampouco o posible parentesco entre o malibú e o chibcha, e por esa razón deixan ás linguas malibú como linguas non clasificadas.

Tampouco se sabe se todas as linguas chamadas malibú formaban unha familia filoxeneticamente válida, xa que varias das linguas non están documentadas.

## Notas
Pedredo

O topónimo **Pedredo** pode referirse a:

;En Galiza
***Pedredo**, lugar da parroquia de Maceira, no concello de Covelo;
***Pedredo**, lugar da parroquia de Cardama, no concello de Oroso.

;Fóra de Galiza

;En Cantabria
***Pedredo**, localidade do concello de Arenas de Iguña, en Cantabria.

;En Castela e León
***Pedredo**, aldea do concello de Santa Colomba de Somoza, na provincia de León.

## Véxase tamén
### Outros artigos
Jesu

**Jesu** é unha banda galesa de música experimental formada en 2003 por Justin Broadrick tras a disolución de Godflesh. Comparte o seu nome coa última canción de *Hymns*, o último álbum da primeira etapa de Godflesh. O son de Jesu está cheo de capas e texturas e incorpora unha mestura moi diversa de influencias.

## Discografía 
### Álbums 
## Notas
Vicente Cucarella

**Vicente Cucarella Borrás**, nado en Barcelona o 12 de xuño de 1908 e finado na Coruña o 8 de outubro de 1983, foi un atleta e masaxista español. Fíxose célebre na Coruña, onde foi masaxista do Deportivo da Coruña durante máis de tres décadas, así como director técnico das diferentes seccións deportivas do club.

## Traxectoria 
Nacido en Barcelona pero criado dende pequeno en Valencia, practicou deporte dende novo, destacando no atletismo e formando parte da sección de atletismo do Valencia CF. En 1926, xunto a dous compañeiros do Valencia, Luis Archelós e Manuel Lora, emprendeu unha volta a España a pé, partindo dende Valencia pola costa mediterránea ata Andalucía, continuando logo en dirección norte pola fronteira con Portugal ata Galicia, e de aí cara ao oeste polo litoral cantábrico ata chegar ao punto de partida. Despois de chegar de volta a Valencia, continuaron ata Madrid, onde foron recibidos polo xeneral Primo de Rivera e o rei Afonso XIII. Trala Guerra Civil foi mobilizado e destinado na Coruña. En 1942 conseguiu fichar para a sección de ciclismo a Julián Berrendero, que gañaría ese ano a Volta a España. Tamén en 1942 a Federación Galega de Atletismo nomeouno preparador da selección galega de atletismo, e no Deportivo converteuse en masaxista do equipo de fútbol, labor que realizou durante os seguintes 32 anos. A súa figura con chapeu e fumando puros fíxose célebre entre os afeccionados que asistían a Riazor, que coreaban o seu apelido durante os partidos. 

Faleceu na Coruña o 8 de outubro de 1983, despois de dous anos con graves problemas circulatorios, e foi soterrado no cemiterio de Feáns.

## Notas
Porteiro

O termo **Porteiro** pode referirse a:

***Porteiro, porteira**, xogador/a que defende a portería para evitar que o equipo contrario marque un gol.

Como topónimo, pode referirse a:

;En Galiza
***Porteiro**, lugar da parroquia de Santa Baia de Búbal, no concello de Carballedo;
***Porteiro**, lugar da parroquia de Batalláns, no concello das Neves;
***Porteiro**, lugar da parroquia de Mera de Abaixo, no concello de Ortigueira;
***Porteiro de Abaixo**, lugar da parroquia de Seixalbo, no concello de Ourense.

## Véxase tamén
### Outros artigos
A Pedregueira

Como topónimo **A Pedregueira** pode referirse a:

;En Galiza
***A Pedregueira**, lugar da parroquia de Sorrizo, no concello de Arteixo;
***A Pedregueira**, lugar da parroquia de Monzo, no concello de Trazo.

## Véxase tamén
### Outros artigos
***Pedregueiras**, lugar da parroquia de Dexo, no concello de Oleiros.
Pobo zo'é

O '''pobo zo'é''' é un pobo indíxena americano orixinario do estado brasileiro de Pará, municipio de Óbidos, xunto ó río Cuminapanema. Pertence ó grupo de pobos tupí–guaranís.

## Nomes 
Tamén son coñecidos cos nomes poturu, poturujara ou buré. O termo "zo'é" quere dicir "nós", en oposición a non indios ou inimigos. O termo "poturu" fai referencia ó tipo de madeira empregada para facer as perforacións embe'po que levan na cara.

## No cinema 
O filme *The Salt of the Earth*, que documenta a obra do fotógrafo Sebastião Salgado, inclúe as súas fotografías cos zo'é.

## Notas 
## Véxase tamén 
### Bibliografía 
* Carelli, Vincent, and Dominique T. Gallois. ''Meeting ancestors The Zo'e''. [Brasil]: Centro de Trabalho Indigenista, 1993.
Taumatropo

miniatura|175x175px|Lado do Taumatropo con flor
miniatura|175x175px|Lado do Taumatropio con vaso
miniatura|175x175px|Taumatropo en movemento, reunindo flor e vaso, 1825
O **taumatropo** ou **taumatropio** é un xoguete que foi popular na Era Vitoriana. 

## Historia 
Inventado en 1824, por Peter Mark Roget que presentou  un artigo á *Royal Society de Londres* titulado *The Persistence of Vision with Regard to Moving Objects*  ("*A persistencia da visión no que concerne a obxectos en movemento*", tradución libre) onde abordaba e discutía unha correcta sensación ilusoria de se enxergar unha roda (de carruaxe) rodar ao contrario, durante o seu movemento normal de rotación. Por moitos anos a teoría da Persistencia Retiniana comandou o campo da neurofisioloxía e neuroloxía acerca do proceso de percepción das imaxes. Desde as primeiras décadas do século XX, outras pescudas máis precisas comprobaron que esa teoría, a pesar de lóxica, non explica satisfactoriamente os procesos de formación da imaxe no noso cerebro. Hoxe, a ciencia, cita os efectos phi (Φ) e beta (β) como os mecanismos responsábeis do proceso de formación das imaxes en movemento.

## Como funciona 
Un disco de cartón cunha imaxe a cada lado está unido a dous anacos de corda. Cando as cordas se retorcen rapidamente entre os dedos, as imaxes dos dous lados parecen combinarse nunha soa grazas aos principios de formación das imaxes en movemento.

Por exemplo, se hai unha gaiola debuxada nun lado do disco e unha ave no outro, ao xirar o fío estirado as dúas imaxes fúndense dando a impresión de que o paxaro está dentro da gaiola.

## Véxase tamén 
### Ligazóns externas 
*Taumatrópio  
*Thaumatrope  
*Demonstración
Lingua zo'é

A '''lingua zo'é** (ou **jo'é''') é unha lingua indíxena da familia tupí, falada polo pobo zo'é que habita no estado brasileiro de Pará. Está estreitamente relacionada coa lingua emerillon. O zo'é está clasificado como "vulnerable" polo Libro Vermello das Linguas Ameazadas da UNESCO.

A lingua zo'é tamén é coñecida como buré, poturu, poturujara ou tupí de Cunimapanema.

## Notas 
## Véxase tamén 
### Bibliografía 
* Carelli, Vincent, and Dominique T. Gallois. ''Meeting ancestors The Zo'e''. [Brasil]: Centro de Trabalho Indigenista, 1993.
Firelight (filme de 1964)

***Firelight*** é un filme estadounidense de 1964 escrito e dirixido por Steven Spielberg cando tiña 17 anos. Feito cun orzamento de 500 dólares, o filme foi, de certa maneira, o primeiro éxito comercial de Spielberg, xa que se estreou nun cinema local que xerou un beneficio dun dólar. "Contei os tíckets aquela noite", declarou Spielberg, "e cobramos un dólar por boleto. Cincocentas persoas viñeron ver o filme e creo que alguén probablemente pagou dous dólares, porque obtivemos unha ganancia dun dólar esa noche, e iso foi todo".

Malia que *Firelight* é o primeiro filme realizado por Spielberg, non é considerado o seu debut como director. O filma amplamente considerado como o seu debut como director de longametraxe é *Duel* (1971), aínda que "L.A. 2017", o episodio longo de *The Name of the Game*, é anterior.

A maior parte de *Firelight* está perdida no presente. Só sobreviviron tres minutos e corenta segundos da película, arredor do 3% da súa duración orixinal. Spielberg recuperou o tema central de *Firelight* no seu terceiro gran proxecto cinematográfico, *Encontros na terceira fase* (1977).

## Notas 
## Véxase tamén 
### Ligazóns externas 
*
Tritanopia

miniatura|325x325px|Espectro que visualiza unha persoa con tritanopia.

A **tritanopia** é unha disfunción visual relacionada coa percepción da cor. Consiste na carencia de sensibilidade á cor azul, denominada tamén dicromacia azul. Trátase dunha das alteracións da visión cromática menos frecuentes e prodúcese cando os tritaconos, é dicir os conos que captan a porción azul do espectro visible, experimentan unha perda de actividade. As persoas afectadas sofren unha maior perda na percepción do espectro que aquelas que posúen deuteranopia ou protanopia.

## Véxase tamén 
### Outros artigos 
* Tritanomalía

### Ligazóns externas 
* Combinacións de cor .
Manuel Moreno Casado

**Manuel Moreno Casado**, coñecido como **Pucherillo** e **Andaluz**, nado en Porcuna (Xaén) en 1913 e finado en Columbrianos (Ponferrada) o 5 de xuño de 1945, foi un guerrilleiro antifranquista.

## Traxectoria 
Zapateiro. Membro da UGT e afiliado á Juventud Socialista de Porcuna. Co golpe de Estado do 18 de xullo de 1936 incorporouse ás milicias, pasando posteriormente ao exército republicano, onde foi comisario político. Ao rematar a guerra estaba en Valencia e decidiu regresar a Porcuna. Foi detido, e xulgado en consello de guerra en Xaén o 8 de xuño de 1940 foi condenado a 30 anos de reclusión. Cumpriu a pena nas prisións de Xaén, Celanova (do 4 de outubro de 1940 a maio de 1943) e no campo de concentración das minas de Casaio dende o 18 de maio de 1943. O 30 de xuño de 1944 fuxiu con Florentino Pérez, incorporándose á guerrilla que operaba na zona de León-Galicia. En novembro de 1944 incoáronlle expediente de responsabilidades políticas. Integrouse no grupo de Marcelino de la Parra. Morreu o 5 de xuño de 1945 xunto cos seus compañeiros Robustiano Arias Carujo e Miguel Cuellas Gómez e os enlaces Catalina Martínez Núñez e Pedro García Tirado, cando foron localizados pola Garda Civil en Columbrianos.

## Notas 
## Véxase tamén 
### Bibliografía 
* 

### Ligazóns externas 
* Manuel Moreno Casado, guerrillero y próximo a exhumar
* 70 años del asalto a la casa de Columbrianos que fulminó a los guerrilleros ‘Artillero’, ‘Felipe’ y ‘Andaluz’ junto a sus enlaces
Slipstream

***Slipstream*** é unha curtametraxe sobre carreiras de bicicletas dirixida por Steven Spielberg e escrita por Spielberg e Roger Ernest. O filme nunca foi rematado. Ernest apareceu posteriormente nos filmes de Spielberg *The Sugarland Express* e *Encontros na terceira fase*. *Slipstream* está protagonizado por Tony Bill, quen xa era un actor estabelecido, e Jim Baxes, que xa aparecera na serie de televisión de 1975 *SWAT* baixo o nome artístico de James Coleman.

Mentres se preparaba para a rodaxe de *Slipstream*, o asistente de director de Spielberg, Peter R. J. Deyell, presentouno ao fotógrafo Allen Daviau, que estaba traballando en Studio City Camera, unha instalación de alugueiro de equipos cinematográficos. Spielberg contratou a Daviau to shoot *Slipstream*, e anos despois Daviau colaboraría de novo con Spielberg en tres filmes: *E.T. the Extra-Terrestrial*, *A cor púrpura* e *O imperio do sol*.

Relativamente inexperto naquela época, Spielberg considerou que *Slipstream* podería realizarse cun orzamento de 5&nbsp;000 dólares. Malia que lle doaron equipos, películas e servizos, axiña quedou sen cartos e tivo que rematar coa produción.

## Notas 
## Véxase tamén 
### Ligazóns externas 
*
Ramón Blanchart

**Ramón Blanchart Ferrer**, nado en Barcelona en 1860 e finado en San Salvador en agosto de 1934, foi un barítono catalán. Ao longo da súa carreira actuou nos teatros de ópera máis destacados de Europa e América, sendo considerado como unha das grandes figuras da ópera do seu tempo, tanto polas súas calidades escénicas como vocais.

## Traxectoria 
Ramón Blanchart naceu en Barcelona, onde comezou a súa formación musical con Joan Goula e debutou no Gran Teatre del Liceu encarnando a *Valentin* en *Faust* en 1885. O éxito acadado coa ópera de Gounod animouno a trasladarse a Francia e Italia para ampliar os seus estudos musicais.

Fóra de España estivo tamén moi activo nos teatros italilanos (Roma, Xénova, Florencia, Boloña). No Teatro alla Scala debutou en 1892 como *Iago* en *Otello*, alternándose no papel con Victor Maurel. En 1890 realizou unha xira por Rusia, actuando en Moscova e San Petersburgo. En 1891 presentouse en Londres, no Covent Garden co papel protagonista de *Der fliegende Holländer* (cantando en italiano). 

En América actuou nos teatros de Buenos Aires, A Habana, México, Nova York, Chicago ou Boston.

En 1906 e 1910 realizou diversas gravacións de fragmentos de ópera, en compañía de Florencio Constantino e José Mardones.

## Notas
Pedriña

O topónimo **Pedriña** pode referirse a:

;En Galiza
***Pedriña**, lugar da parroquia de Corneda, no concello do Irixo;
***A Pedriña**, lugar da parroquia de Berdeogas, no concello de Dumbría;
***A Pedriña**, lugar da parroquia de Bidouredo, no concello de Monterroso;
***A Pedriña**, lugar da parroquia de Priegue, no concello de Nigrán;
***A Pedriña**, lugar da parroquia de Noceda, no concello das Nogais;
***A Pedriña**, lugar da parroquia do Cebreiro, no concello de Pedrafita do Cebreiro;
***A Pedriña**, lugar da parroquia de Palmeira, no concello de Ribeira;
***A Eira Pedriña**, lugar da parroquia de Cedeira, no concello de Redondela;
***A Ponte Pedriña de Arriba**, lugar da parroquia de Vista Alegre, no concello de Santiago de Compostela;
***Arcapedriña**, lugar da parroquia de Arca, no concello da Estrada;
***Eirapedriña**, lugar da parroquia de Bugallido, no concello de Ames;
***Fompedriña**, lugar da parroquia de Farnadeiros, no concello do Corgo;
***Fompedriña**, lugar da parroquia de Cela, no concello de Outeiro de Rei;
***A Pontepedriña**, lugar da parroquia de Carballedo, no concello de Carballedo.

## Véxase tamén
### Outros artigos
Calosoma sycophanta

***Calosoma sycophanta*** é unha especie de insecto coleóptero da suborde dos adéfagos, familia dos carábidos, subfamilia dos carabinos e tribo dos carabini.

## Taxonomía 
### Descrición 
A especie poi descrita en 1758 por Linneo na 10ª edición do seu *Systema Naturae* baixo o nome de *Carabus sycophanta*.

### Etimoloxía 
Para a do xénero, véxase *Calosoma*.

O epíteto específico, *sycophanta*, é un termo do latín científico derivado do grego antigo συκο-φάντης *sykophántēs*, "calumniador", "acusaddor", "falso", "delator", literalmente "o que mostra o figo" derivado de σῦκον *sỹkon*, "figo" e φαίνω *phaínō*, "mostrar". 

### Sinónimos 
### Subespecies e variedades 
## Características 
## Galería 

Carabidae - Calosoma sycophanta.JPG|Macho e femia, montados nunha colección
Calosoma sycophanta larva.jpg|Larva
Calosoma sycophanta pupa.jpg|Pupa
Carabidae - Calosoma sycophanta-001.jpg|Adulto depredando unha eiruga de *Lymantria dispar*
Calosoma sycophanta larva eats Lymantria dispar larva.jpg|Larva comendo unha eiruga de *Lymantria dispar*
 

## Notas
Chloé Zhao

**Chloé Zhao** ou **Zhao Ting** (chinés simplificado: 赵婷; *pinyin*: *Zhào Tíng*), nada en Pequín o 31 de marzo de 1982, é unha directora de cinema, produtora e guionista chinesa, coñecida principalmente polo seu traballo no cinema independente estadounidense.

Obtivo un gran recoñecemento polo seu traballo no filme *Nomadland*, polo que recibiu os premios ao mellor filme e á mellor dirección, o que a converteu na segunda muller da historia que recibía o premio despois da cineasta estadounidense Kathryn Bigelow; tamén se converteu na segunda muller, despois de Jane Campion, e na primeira muller non caucásica en ser candidata dúas veces ao mellor director. Porén, a súa vitoria foi censurada na China e bloqueada nas plataformas de medios chinesas. 

## Traxectoria 
Zhao naceu en Pequín, aínda que pasou a súa adolescencia en Brighton (Reino Unido). Marchou aos Ánxeles para finalizar o instituto. Estudou ciencias políticas en Mount Holyoke College (Massachusetts), despois do que se apuntou a un programa de produción de cinema da New York University Tisch School of the Arts.

Debutou como directora con *Songs My Brothers Taught Me*. O filme estreouse no Festival de Cinema de Sundance de 2015 como parte da competición oficial estadounidense. Máis tarde mostrouse no Festival de Cannes dentro da Quincena dos Directores. Fortissimo Films adquiriu o filme como o seu axente de vendas internacionais e estreouse nos cinemas franceses por Diaphana Distribution. Foi candidata ao Independent Spirit Award á mellor ópera prima. 

En 2017, foi premiada no Festival de Cannes polo seu filme *The Rider*, un western contemporáneo que segue a viaxe de autodescubrimento dun vaqueiro novo tras un accidente case fatal que acabou coa súa carreira no rodeo profesional. Como no seu primeiro filme, Zhao contratou un elenco de "non actores" que vivían nas localizacións da rodaxe. 

En 2020 gañou, polo seu filme *Nomadland*, o León de Ouro no Festival de Venecia e o Premio do Público no Festival Internacional de Cinema de Toronto, e nos premios Independent Spirit, conseguiu os premios á mellor película, á mellor directora e á mellor edición. Nos BAFTA de 2021, a película tamén conseguiu o premio á mellor película e dirección entre outros.

## Filmografía 
## Premios 
### Premios Óscar 
### Globos de Oro 
### Premios BAFTA 
### Premios Independent Spirit 
### Festival Internacional de Cine de Cannes 
### Festival Internacional de Cine de Venecia 
### Festival Internacional de Cine de Toronto 
## Notas 
## Véxase tamén 
### Ligazóns externas 
*  en IMDb
Noctuoideos

A dos **noctuoideos** (*Noctuoidea*) é unha superfamilia de insectos lepidópteros.

## Taxonomía 
### Descrición 
A superfamilia foi descrita en 1809 polo entomólogo francés Pierre André Latreille.

### Etimoloxía 
### Familias 
* Oenosandridae Miller, 1991
* Notodontidae Stephens, 1829
* Erebidae Leach, 1815
* Euteliidae Grote, 1882
* Nolidae Bruand, 1847
* Noctuidae Latreille, 1809

## Galería 
 
Oenosandra boisduvalii2.jpg|Oenosandridae(*Oenosandra boisduvalii*)
Pebble Prominent (Eligmodonta ziczac) (14326889101).jpg|Notodontidae(*Notodonta ziczac*)
Arctia caja 01 (HS).jpg|Erebidae(*Arctia caja*)
Paectes oculatrix P1650058a.jpg|Euteliidae(*Paectes oculatrix*)
Pseudoips prasinana (26965762194).jpg|Nolidae(*Pseudoips prasinana*)
Autographa gamma (9247606563).jpg|Noctuidae(*Autographa gamma*)
Jude Milhon

**Jude Milhon,** nada en Washington D. C. o 12 de marzo de 1939 e finada o 19 de xullo de 2003, máis coñecida polo pseudónimo St. Jude, foi unha hacker e autora residente na área de San Francisco.

## Traxectoria 
Comezou a programar tras a lectura dun libro titulado "Teach Yourself Fortran", pasando máis tarde a traballar, como programadora, para unha empresa de máquinas expendedoras para os establecementos de autoservizos "Horn and Hadart" de Manhattan. Influída pola cultura hippy uniuse ao movemento que se estendía por California e estableceuse en Berkeley, onde se uniu e animou a unirse a outras mulleres á cultura cibernética que comezaba a expandirse, dando orixe por exemplo ao primeiro sistema público de Rede, o coñecido como proxecto da Comunidade de memoria 1973.

En 1994 publicou un libro dirixido a aquelas mulleres que querían iniciarse no hacking, tratando de desmitificar o funcionamento da Rede, titulado: "Hacking the Wetware: The Nerd Girls Pillow-book" (Hackeo á rede húmida: O libro de cabeceira da moza en rede).

A finais da década dos 90 do século XX, traballou como deseñadora web e como consultora de Internet. Tamén foi encarcerada por desobediencia civil en Jackson, Mississippi. A creación de cypherpunks tamén foi parte da súa política: os obxectivos de privacidade a través do cifrado.

### Vida Familiar 
Judith Milhon naceu en Washington D.C., creceu en Indiana, nunha familia militar do Corpo de Marines.

## Notas 
## Véxase tamén 
### Bibliografía 
* Irene Cívico e Sergio Parra (2018). *Las chicas son de ciencias. 25 científicas que cambiaron el mundo* Penguim Random House. ISBN 978-84-9043-882-4.

### Ligazóns externas 
* The WELL's St. Jude Memorial and Virtual Wake
* Entrevista por Rossie Cros en Wired Magazine 
*Jude Milhon y los placeres del hackeo en Mujeres con Ciencia
Squid

**Squid** é unha banda inglesa de post-punk procedente de Brighton, aínda que no presente está baseada en Londres. O grupo publicou o seu EP de estrea, *Town Centre*, a través do selo Speedy Wunderground en 2019 e dende entón lanzou catro sinxelos a través de Warp Records. O seu álbum de estrea, *Bright Green Field*, será editado por Warp Records o 7 de maio de 2021.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Amblin'

***Amblin***' é unha curtametraxe estadounidense de 1968 escrita e dirixida por Steven Spielberg. Foi a primeira produción completada por Spielberg completamente rodada en 35 mm. O filme ten como tema o amor durante a era hippy, a finais da década de 1960, e conta a historia dun home e unha muller novos que se coñecen no deserto. O filme converteuse no nome da empresa de produción de Spielberg, Amblin Entertainment.

## Sinopse 
A historia está protagonizada por un rapaz (Richard Levin) e unha rapaza (Pamela McMyler), moi novos que fan *auto-stop* polo deserto cara a California, sen que ningún dos dous pronuncie unha soa palabra. É unha historia de amor durante a era hippy de finais dos anos 60 (momento no que se filmou a curta). O filme emprega o silencio como recurso, mais está acompañado dunha guitarra acústica como banda sonora dende o comezo até o remate. A rapaza cre que o home é un hippy e por iso insinúalle probar drogas e ter sexo. Logo da escena que alude ás relacións sexuais, ámbolos dous chegan a unha praia paradisíaca, onde a personaxe de Levin fai surf, intre no que a rapaza aproveita para revisar o estoxo da guitarra. Desilusiónase ó atopar diversos obxectos que non relacionan de ningunha maneira o seu acompañante co hippy que ela cría que era, polo que acaba abandonándoo.

## Véxase tamén 
### Bibliografía 
* Freer, Ian: *The Complete Spielberg*, Virgin Books, 2001.
Erébidos

A dos **erébidos** (*Erebidae*) é unha familia de insectos lepidópteros pertencente á superfamilia dos noctuoideos.

É unha das familias con máis especies do grupo dos chamados macrolepidópteros.

## Taxonomía 
### Descrición 
A familia foi descrita en 1815 polo zoólogo inglés William Elford Leach.

### Subfamilias 
Na subfamilia recoñécense as seguintes subfamilias:
**Anobinae* Holloway, 2005
**Arctiinae* Leach, 1815
**Boletobiinae* Guenée, 1858
**Calpinae* Boisduval, 1840
**Erebinae* Leach, 1815
**Eulepidotinae* Grote, 1895
**Herminiinae* Leach, 1815
**Hypeninae* Herrich-Schäffer, 1851
**Hypenodinae* Forbes, 1954
**Hypocalinae* Guenée, 1852
**Lymantriinae* Hampson, 1893
**Pangraptinae* Grote, 1882
**Rivulinae* Grote, 1895
**Scolecocampinae* Grote, 1883
**Scoliopteryginae* Herrich-Schäffer, 1852
**Toxocampinae* Guenée, 1852 

## Notas
Night Gallery (filme)

***Night Gallery*** é un telefilme antolóxico estadounidense dirixido por Boris Sagal, Steven Spielberg e Barry Shear. Está protagonizado por Joan Crawford, Roddy McDowall e Richard Kiley e está composto por tres relatos sobrenaturais que serviron como piloto da serie de televisión homónima, escrita e presentada por Rod Serling. O filme estreouse orixinalmente a través de NBC o 8 de novembro de 1969.

## Personaxes 
### "The Cemetery"
* Roddy McDowall como Jeremy Evans
* Ossie Davis como Osmond Portifoy
* George Macready como William Hendricks
* Barry Atwater como Mr. Carson

### "Eyes"
* Joan Crawford como Claudia Menlo
* Barry Sullivan como Dr. Frank Heatherton
* Tom Bosley como Sidney Resnick
* Byron Morrow como George Packer

### "The Escape Route"
* Richard Kiley como Joseph Strobe
* Sam Jaffe como Bleum
* Norma Crane como Gretchen
* George Murdock como primeiro axente israelí

## Notas 
## Véxase tamén 
### Ligazóns externas 
* 
* Ficha en AllMovie
Mark! Lopez

**mark! Lopez** é un activista ambiental estadounidense. Foi director executivo de East Yard Communities for Environmental Justice. Gañou o Premio Medioambiental Goldman de 2017.

## Traxectoria
Graduouse na Universidade de California, Santa Cruz, e a Universidade Estatal de California, Northridge.

Meteu presión para que se limpara a contaminación polas baterías de chumbo da empresa Exide en Vernon, California. Organizou unha protesta no Civic Center, Los Ángeles.

## Familia
A súa avoa é Juana Beatríz Gutiérrez, cofundadora de Mothers of East Los Angeles.

## Notas
## Véxase tamén
### Ligazóns externas
* mark! Lopez  – East Yard Communities for Environmental Justice